ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΦΑΡΜΑΚΕΥΤΙΚΗΣ ΚΑΙ ΔΗΛΗΤΗΡΙΩΝ ΝΟΜΟ

|  |  |  |  |
| --- | --- | --- | --- |
|  | Η Βουλή των Αντιπροσώπων ψηφίζει ως ακολούθως: | | |
|  |  | | |
| Συνοπτικός τίτλος.  Κεφ. 254.  59 του 1962  37 του 1967  16 του 1979  28 του 1989  33(I) του1993  61(Ι) του 1995  145(Ι) του 2000  178(Ι) του 2002  89(Ι) του 2003  184(Ι) του 2004  97(Ι) του 2008  147(I) του 2013  128(Ι) του 2014  83(Ι) του 2015  179(I) του 2015  44(I) του 2017  67(I) του 2019  111(Ι) του 2020. | 1. Ο παρών Νόμος θα αναφέρεται ως ο περί Φαρμακευτικής και Δηλητηρίων (Τροποποιητικός) Νόμος του 2021 και θα διαβάζεται μαζί με τον περί Φαρμακευτικής και Δηλητηρίων Νόμο (που στο εξής θα αναφέρεται ως «ο βασικός νόμος»). | | |
|  |  | | |
| Τροποποίηση  του άρθρου 16Α του βασικού νόμου. | 2. Το άρθρο 16Α του βασικού νόμου τροποποιείται ως ακολούθως: | | |
|  |  | | |
|  | (α) | Με την προσθήκη στο εδάφιο (2) αυτού, αμέσως μετά τη λέξη «υποχρεούται» (τρίτη γραμμή), της ακόλουθης φράσης: | |
|  |  |  | |
|  |  | …(Ι) του 2021. | «να εργοδοτεί υπεύθυνο φαρμακοποιό πλήρους απασχόλησης, τα στοιχεία του οποίου δηλώνει στο Συμβούλιο Φαρμακευτικής, ο οποίος έχει την ευθύνη της προμήθειας, ασφαλούς φύλαξης και διάθεσης των φαρμακευτικών προϊόντων, καθώς και της εφαρμογής των διατάξεων του Κανονισμού (ΕΕ) 2016/161, σύμφωνα με τις διατάξεις του παρόντος Νόμου, αποκλειστικά για τους εσωτερικούς ασθενείς του νοσηλευτηρίου, εξαιρουμένων των νοσηλευτηρίων που εξυπηρετούσαν εξωτερικούς ασθενείς πριν από την ημερομηνία έναρξης της ισχύος του περί Φαρμακευτικής και Δηλητηρίων (Τροποποιητικού) Νόμου του 2021 και»ˑ και |
|  |  |  | |
|  | (β) | με την αντικατάσταση του εδαφίου (3) αυτού με το ακόλουθο εδάφιο: | |
|  |  |  | |
|  |  | … (Ι) του 2021. | «(3) Νοσηλευτήρια που δεν πληρούν τις προϋποθέσεις που αναφέρονται στο εδάφιο (2) και δεν επιθυμούν τη δημιουργία νοσοκομειακού φαρμακείου υποχρεούνται να εργοδοτούν υπεύθυνο φαρμακοποιό πλήρους απασχόλησης, τα στοιχεία του οποίου δηλώνουν στο Συμβούλιο Φαρμακευτικής, ο οποίος έχει την ευθύνη της προμήθειας, ασφαλούς φύλαξης και διάθεσης των φαρμακευτικών προϊόντων, καθώς και της εφαρμογής των διατάξεων του Κανονισμού (ΕΕ) 2016/161, σύμφωνα με τις διατάξεις του παρόντος Νόμου, αποκλειστικά για τους εσωτερικούς ασθενείς του νοσηλευτηρίου, εξαιρουμένων των νοσηλευτηρίων που εξυπηρετούσαν εξωτερικούς ασθενείς πριν από την ημερομηνία έναρξης της ισχύος του περί Φαρμακευτικής και Δηλητηρίων (Τροποποιητικού) Νόμου του 2021: |
|  |  |  |  |
|  |  |  | Νοείται ότι, νοσηλευτήρια που δεν πληρούν τις προϋποθέσεις που αναφέρονται στο εδάφιο (2), δεν επιθυμούν τη δημιουργία νοσοκομειακού φαρμακείου, δεν διαθέτουν πέραν των πέντε (5) κλινών και δεν διαθέτουν φαρμακευτικά προϊόντα στους τομείς της ογκολογίας και της νευρολογίας εξαιρούνται της ως άνω υποχρέωσης.». |
|  |  |  | |

Αρ. Φακ.: 23.01.062.121.2021

ΜΧ/ΜΑΧ